OpenLLM-France/wikimedia huggingface dataset:
# Disturbis de Riga del 2009

Els aldarulls de Riga van ser una sèrie d'actes violents que van produir-se després d'una important manifestació que va tenir lloc a Riga el 13 de gener de 2009. per la Crisi financera letona de 2008-2009, |una de les més profundes recessions del món durant la Recessió global 2008-2012.
L'oposició política i sindical havia convocat una manifestació per demanar la dissolució del parlament, que va aplegar entre 10.000 i 20.000 persones, que es van manifestar de manera pacífica per la capital en protesta per les condicions econòmiques del país. No obstant això, al vespre es van produir aldarulls amb el resultat de 50 ferits i 100 detinguts. Durant els avalots, es van destrossar alguns vehicles policials i es van saquejar algunes botigues. Més tard, la multitud es va desplaçar cap al parlament i va intentar assaltar-lo, però va ser repel·lida.
El 20 de febrer el Primer Ministre de Letònia Ivars Godmanis va dimitir juntament amb el seu govern i va ser substituït per Valdis Dombrovskis.

## Referències

* ↑ Barry, Ellen «Latvia Is Shaken by Riots Over Its Weak Economy». The New York Times, 14-01-2009 [Consulta: 30 gener 2015].
* ↑ «Anti-government rioting hits Riga». BBC World, 14-01-2009 [Consulta: 30 gener 2015].
* ↑ «Latvians Vote in Election After Economic Crisis» (en anglès). Business Week, 02-10-2010. Arxivat de l'original el 2010-10-30. [Consulta: 22 maig 2022].
# Sam Clemmett

Sam Clemmett (Brundall, 1 d'octubre de 1993) és un actor britànic. Va començar la seva carrera d'actor el 2013. És conegut pel seu paper d'Albus Potter el 2015 en l'obra de teatre Harry Potter i el llegat maleït. La seva actuació en l'obra l'ha fet popular entre els fans de Harry Potter, així com per la creadora de Harry Potter, J. K. Rowling. Rowling va declarar que: "No hi ha molt a dir sobre Sam fent d'Albus, però no vull avançar la història tan ràpidament i només diré que no podríem haver escollit millor".

## Filmografia

* Survivor (2015), Teen With Phone
* Murder Games: The Life and Death of Breck Bednar (documental televisiu, 2015)
* Burn the Clock (curtmetratge, 2013), Jay

## Televisió

* The Musketeers (2016), Luc
* Our World War (minisèrie, 2014), Bill Foulkes
* Holby City (2014), Tay Simons
* Doctors (2013), Olly Whitehall
* Foyle's War (2013), Jack Shaw

## Referències

* ↑ «Cursed Child reveals first look at Harry, Ginny and Albus Potter in character». Pottermore. [Consulta: 5 setembre 2016].

## Enllaços externs

* Sam Clemmett Arxivat 2016-05-31 a Wayback Machine. al web de Harry Potter i el llegat maleït (anglès)
# Salduero

Salduero és un municipi de la província de Sòria, a la comunitat autònoma de Castella i Lleó, Espanya. Pertany a la comarca de Pinares.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].
# Districte d'Abbeville

El Districte d'Abbeville és un dels quatre districtes amb què es divideix el departament francès del Somme, a la regió dels Alts de França. Té 12 cantons i 169 municipis. El cap del districte és la sotsprefectura d'Abbeville.

## Cantons

cantó d'Abbeville-Nord - cantó d'Abbeville-Sud - cantó d'Ailly-le-Haut-Clocher - cantó d'Ault - cantó de Crécy-en-Ponthieu - cantó de Friville-Escarbotin - cantó de Gamaches - cantó d'Hallencourt - cantó de Moyenneville - cantó de Nouvion - cantó de Rue - cantó de Saint-Valery-sur-Somme

## Administració

* 2007 - 2010: Maryse Moracchini.
* 2010 - : Philippe Dieudonne

## Vegeu també

* Cantons del Somme
# Districte d'Abidjan

El Districte d'Abidjan és un dels dos districtes autònoms que, juntament amb les 31 regions de Costa d'Ivori, conformen la subdivisió de l'estat ivorienc. Està situat a la costa de l'oceà Atlàntic i la seva capital és la capital econòmica del país, Abidjan. Té una superfície de 2.119 km² i un 15% d'aquesta està formada per aigua. Fins que el 2010 es va fer la nova reestructuració del país, havia format part de la regió de Lagunes, de la que havia estat la capital. El districte d'Abidjan té una població de més de 6 milions de persones i la seva capital és la segona ciutat per nombre d'habitants de l'Àfrica Occidental després de Lagos, a Nigèria. Abidjan el 2012 tenia 4.351.086 habitants.

## Geografia i situació geogràfica

El seu clima és tropical humit i té dues estacions seques i dues estacions humides. La seva temperatura varia entre els 24 °C i els 31 °C.
El Districte d'Abidjan està a la costa de l'oceà Atlàntic, una mica a l'est del país. Al nord hi ha les regions d'Agneby-Tiassa i de La Mé, a l'est hi ha la regió de Comoé Meridional i a l'oest hi ha la regió de Grands Ponts.

## Demografia, etnologia i llengües

** Els ebriés són el grup humà que tenen com a llengua materna l'ebrié viuen a gran part del departament.
** Els gwes, que tenen com a llengua materna el mbato, viuen a l'extrem oriental del departament, a la riba del riu Comoé.

## Municipis

Els municipis del Districte d'Abidjan són: Abobo, Adjamé, Anyama, Attécoubé, Bingerville, Cocody, Koumassi, Marcory, Plateau, Port-bouët, Songon, Theichville, Yopougon i la seva capital, Abidjan.

## Economia

Abidjan és la capital econòmica i industrial de Costa d'Ivori, a més del seu port internacional més important.
El cafè, el cacau, l'hevea i l'oli de palma són els principals cultius industrials destinats a la venda del districte d'Abidjan. Els seus productes destinats a l'alimentació són la banana, la banana dolça, la mandioca, els llegums, l'horticultura i la pesca tradicional i industrial.

## Turisme

Els principals atractius turístics del districte són:
* L'Illa Boulay
* La costa atlàntica
* El Parc Nacional de Banco
* El bosc d'Andeguedou
* El zoo d'Abidjan
* El jardí botànic de Bingerville

## Cultura

Els principals atractius culturals del districte d'Abidjan són:
* El FEMUA (Festival de Músiques Urbanes d'Anoumabo)
* El MASA (Mercat de les Arts i dels Espectacles Africans)
* Les manifestacions dels Tchamáns (danses fatchué, cocoma i cidha)
* Les manifestacions dels Akyés (danses fotchué, cidha i Aken'de)

## Referències

* 1 2 3 «Découverte du District autonome d'Abidjan». Assemblée des Régions et Districts de Côte d'Ivoire. Arxivat de l'original el 2015-04-02. [Consulta: 26 març 2015].
* ↑ «Côte d'Ivoire: administrative units, extended». Geohive. [Consulta: 26 març 2015].
* ↑ «Populations du monde. Côte d'Ivoire». Populations du monde. Arxivat de l'original el 2015-03-29. [Consulta: 26 març 2015].
* ↑ «Peoplename: Ebrie of Cote d'Ivoire» (en angle`s). peoplegroups. [Consulta: 19 octubre 2015].
* ↑ «People name: Gwa of Cote d'Ivoire» (en anglès). peoplegroups. [Consulta: 19 octubre 2015].
# Dorino Serafini

Teodoro Serafini, més conegut com a Dorino Serafini (Pesaro, 22 de juliol de 1909 - Pesaro, 5 de juliol de 2000), va ser un pilot de moto i de curses automobilístiques italià que va arribar a disputar curses de Fórmula 1. Va ser Campió d'Europa de motociclisme en 500cc l'any 1939 amb una Gilera.

## A la F1

Va debutar a la setena cursa de la història de la Fórmula 1 disputada el 3 de setembre del 1950, el GP d'Itàlia, que formava part del campionat del món de la temporada 1950 de F1 (era l'última cursa de la temporada).
Dorino Serafini no va participar en cap més cursa puntuable pel campionat de la F1, encara que si va córrer diverses proves no puntuables per la F1.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | Posició | Punts |
| 1950 | Scuderia Ferrari | Ferrari | Ferrari | GBR | MON | 500 | SUI | FRA | BEL | ITA 2* | 13è | 3 |
(*) Cotxe compartit amb Alberto Ascari.

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 1 | 0 | 0 | 3 |
# San Martino al Tagliamento

San Martino al Tagliamento (friülà Sant Martin di Voleson) és un municipi italià, dins de la província de Pordenone. L'any 2007 tenia 1.498 habitants. Limita amb els municipis d'Arzene, San Giorgio della Richinvelda, Sedegliano (UD) i Valvasone.

## Administració

Llista d'alcaldes :
| Període | Identitat | Partit |
| 2004- | Gianpaolo D'Agnolo | Centreesquerra |
# Districte de Wittmund

El Districte de Wittmund (en alemany Landkreis Wittmund) és un districte alemany (districte) en l'estat federal de Baixa Saxònia (Alemanya). La capital de districte és Wittmund i forma part de la Frísia Oriental. Limita a l'oest amb el districte d'Aurich, al nord el districte té la costa del Mar del Nord, a l'est limita amb el districte de Friesland i al sud té una petita fontera amb el districte de Leer. La capital de districte és la ciutat de Wittmund.

## Geografia

El districte està situat en la comarca del Festland a banda i banda de les illes Frisones orientals Langeoog i Spiekeroog. Una gran part del districte es troba en la comarca històrica de Harlingerland.

## Composició del Landrate

* CDU - 18 escons (44,34%) (2001: 19 escons)
* SPD - 18 escons (42,44%) (2001: 20 escons)
* Aliança 90/Els Verds - 2 escons (4,02%) (2001: 1 escó)
* FDP - 1 escó (3,84%) (2001: 1 escó)
* FWG - 1 escó (1,92%) (2001: 1 escó)
* BFB - 1 escó (1,53%) (2001: 0 escons)
* Das Linksbündnis - 1 escó (1,88%) (2001: 0 escons)

## Composició de Districte

Dades procedents de l'enquesta de població de 30 Juny de 2005.

### Municipis

* Friedeburg (10.658)
* Langeoog (2.028)
* Spiekeroog (828)
* Wittmund, ciutat (21.374)

### Municipis conjunts

| 1. Municipi conjunt d'Esens (14.016) Dunum (1.114) Esens, Stadt * (6.894) Holtgast (1.706) Moorweg (873) Neuharlingersiel (1.077) Stedesdorf (1.667) Werdum (685) | 2. Municipi conjunt d'Holtriem (9.013) Blomberg (1.502) Eversmeer (909) Nenndorf (694) Neuschoo (1.228) Ochtersum (959) Schweindorf (667) Utarp (664) Westerholt * (2.390) |

## Enllaços externs

* Web oficial de Landkreises Wittmund Arxivat 2006-11-01 a Wayback Machine.
# Districte de Xai-Xai

El Districte de Xai-Xai és un districte de Moçambic, situat a la província de Gaza. Té una superfície 1.739 kilòmetres quadrats. En 2007 comptava amb una població de 29.304 habitants. Des de novembre de 2011 la seu del districte és Chongoene, des d'on fou transferida la capital provincial, Xai-Xai. Des de finals de 2013 hi ha una proposta per canviar el nom del districte pel de Limpopo, per evitar confusió entre la ciutat i el districte de Xai-Xai.
Limit al nord amb el districte de Chibuto, a l'est amb el districte de Manjacaze, al sud amb l'oceà Índic i a l'oest amb el districte de Bilene Macia. El districte exclou la ciutat de Xai-Xai.

## Divisió administrativa

El districte està dividit en tres postos administrativos (Chicumbane, Chongoene i Zongoene), compostos per les següents localitats:
* Posto Administrativo de Chicumbane
** Chicumbane
** Chiridzene
** Languene
** Muamuasse
** Muawasse
** Muzingane
** Nuvungueni
* Posto Administrativo de Chongoene
** Banhine
** Chongoene
** Maciene
** Nhacutse
** Nhama-Vila
** Siaia
* Posto Administrativo de Zonguene:
** Chilaulane
** Nhambanga
** Novela
** Zonguene

## Referències

* ↑ Instituto Nacional de Estatística
* ↑ GAZA-Chongoene passa a ser nova capital do Xai-Xai
* ↑ GAZA - Distrito de Xai-Xai muda designação
# Districte de Winterthur

El Districte de Winterthur és un dels 11 districtes del cantó de Zúric (Suïssa). Té una població de 145291 (cens de 2007) i una superfície de 251.25 km². Està compost per 21 municipis i el cap del districte és Winterthur.

## Municipis

| Codi postal i Municipi | Habitants (Dez. 2007) | Superfície en km² | Número SFOS |
| 8479 Altikon | 622 | 7.68 | 0211 |
| 8544 Bertschikon | 999 | 9.64 | 0212 |
| 8311 Brütten | 1880 | 6.67 | 0213 |
| 8471 Dägerlen | 995 | 7.90 | 0214 |
| 8421 Dättlikon | 640 | 2.87 | 0215 |
| 8474 Dinhard | 1382 | 7.15 | 0216 |
| 8353 Elgg | 3697 | 15.53 | 0217 |
| 8548 Ellikon an der Thur | 818 | 4.92 | 0218 |
| 8352 Elsau | 3242 | 8.06 | 0219 |
| 8523 Hagenbuch | 1115 | 8.17 | 0220 |
| 8442 Hettlingen | 2923 | 5.87 | 0221 |
| 8354 Hofstetten bei Elgg | 435 | 8.85 | 0222 |
| 8413 Neftenbach | 4703 | 14.95 | 0223 |
| 8422 Pfungen | 2629 | 4.99 | 0224 |
| 8545 Rickenbach | 2473 | 6.03 | 0225 |
| 8418 Schlatt | 694 | 9.03 | 0226 |
| 8472 Seuzach | 6647 | 7.56 | 0227 |
| 8488 Turbenthal | 4050 | 25.07 | 0228 |
| 8542 Wiesendangen | 4466 | 9.68 | 0229 |
| 8400 Winterthur | 95943 | 67.93 | 0230 |
| 8487 Zell | 4938 | 12.70 | 0231 |
| Total (21) | 145'291 | 251.25 | 0110 |

## Vegeu també

* Districtes del Cantó de Zuric
# Donatella Della Porta

Donatella Della Porta (Catània, 3 de juny de 1956) és una sociòloga i acadèmica italiana, professora de ciències polítiques i sociologia, coneguda pel seu treball en els moviments socials, la corrupció, la violència política i la sociologia política. És professora a la Scuola Normale Superiore. En el passat va impartir classes a l'Institut Universitari Europeu i a la Universitat de Florència. Va ser coeditora de l'European Political Science Review.

## Biografia

Professora de ciències polítiques a la Scuola Normale Superiore, també va impartir classes de sociologia al Departament de Ciències Polítiques i Socials de l'Institut Universitari Europeu des del 2003 i a la Universitat de Florència, on va ser professora associada de ciències polítiques, presidenta del corso di laurea en ciències de l'administració i directora del Departament de Ciències Polítiques i Sociologia (DiSPo). Va rebre el Diplôme d'études approfondies a l'École des hautes études en sciences socials de París i el doctorat en ciències polítiques i socials a l'Institut Universitari Europeu de Florència.
Ha dirigit el projecte de recerca DEMOS (Democracy in Europe and the Mobilisation of the Society) finançat per la Comissió Europea. També va coordinar el Gruppo di ricerca sull'azione collettiva in Europa (GRACE). També ha realitzat investigacions a la Universitat Cornell, a l'Ithaca College i a la Wissenschaftszentrum Berlin per Sozialforschung. El 1990 va rebre el Premi al Desenvolupament de la Carrera de la Fundació Guggenheim ; el 1997, la beca de l'Alexander von Humboldt Stiftung. Dirigeix el centre d'investigació sobre moviments socials COSMOS, a l'Institut Universitari Europeu.
Els seus principals interessos de recerca es refereixen a moviments socials, violència política, terrorisme i corrupció. Sobre aquests temes ha realitzat investigacions a Itàlia, França, Alemanya i Espanya. En el tema dels moviments, s'ha ocupat sobretot amb el terrorisme d'esquerres a Itàlia i Alemanya, del moviment antiglobalització (més correctament del moviment de justícia global), del procés dels Fòrum Social Mundial, dels moviments No TAV i No Pont, de l'onada de mobilitzacions que va caracteritzar el 2011 (Primavera Àrab, indignats, moviment Occupy).

## Notes

* ↑ «Donatella Della Porta | enciclopèdia.cat». [Consulta: 8 abril 2021].
* ↑ Donatella Della Porta - European University Institute Arxivat 2015-06-11 a Wayback Machine.
* ↑ «Della Porta Donatella Alessandra | SNS». www.sns.it. Arxivat de l'original el 2019-12-08. [Consulta: 28 setembre 2016].

## Enllaços externs

* (francès) Publicacions de Donatella Della Porta a Persée: Ministère de l'Enseignement supérieur, de la Recherche et de l'Innovation
* Enregistrament de Donatella Della Porta al web de Radio Radicale.
# Directísimo

Directísimo va ser un programa de televisió, emès en la temporada 1975-1976 per Televisió Espanyola. Estava presentat per José María Íñigo i la realització era a càrrec de Fernando Navarrete. S'emetia els dissabtes a la nit.

## Format

Similar al del seu predecessor Estudio abierto, en el programa (que deu el seu nom a la circumstància que s'emetia en rigorós directe) es combinaven entrevistes a personatges cèlebres o curiosos amb actuacions musicals.

## Personatges entrevistats

Entre els personatges que van visitar el plató de Directísimo per a sotmetre's a les preguntes d'Íñigo figuren: Diana Ross, Tina Turner, Bud Spencer, Xavier Cugat, Johnny Weissmüller, Aleksandr Solzhenitsyn, Alain Delon, Jacqueline Bisset, Rita Hayworth o Sydne Rome.
Especial esment mereix el número de la cullera del mentalista Uri Geller que va causar una enorme repercussió en la Espanya dels anys 70.

## Fitxa tècnica

* Realització: Fernando Navarrete.
* Coordinació: Tomás Zardoya.
* Guions: Victorino del Pozo, Alejandro Heras Lobato, Jesús Mari de la Calle.
* Direcció: adjuny direcció Francisco Íñigo

## Premis

José María Íñigo va rebre el premi TP d'Or 1975 al millor presentador per la seva labor al capdavant del programa.

## Referències

* ↑ Así se gestó el momento de José María Íñigo y Uri Geller que habría sido viral en España, El País, 5 de maig de 2018

## Enllaços externs

* Historia de TVE. Diario Ya. Página 228Arxivat 2007-08-03 a Wayback Machine..
* Locos por la tele. Antonio Sempere Bernal. Editorial Club Universitario, 2005. Página 76.
# Dired

Dired és un programari lliure de gestió de fitxers. Va ser el primer editor visual de carpetes de fitxers. El seu nom és un mot creuat anglès fet de directory i editor.
Dired funciona en qualsevol plataforma Emacs. Les seves ordres són més modals que la major part de les ordres d'Emacs, ja que Dired és un mòdul que s'ha especialitzat en la gestió de fitxers. Dired pot realitzar tota mena d'operacions sobre fitxers, encara que s'assembla en la seva manera d'operar i ús a tota la família d'administradors de fitxers clons del Midnight Commander.
La primera versió de Dired va ser creada el 1974 al laboratori d'intel·ligència artificial de la Universitat Stanford per Stan Kugell. com un programa independent. Va ser ràpidament incorporat a Emacs i reimplementat en altres sistemes operatius. Va esdevenir la base per a exploradors de carpetes moderns, que funcionen amb finestres
Es van desenvolupar una sèrie de scriptsper a estendre les funcionalitats de Dired en Emacs. En combinació amb Tramp, pot accedir a sistemes de fitxers remots per a editar fitxers mitjançant de SSH, FTP, telnet i altres protocols. També permet d'accedir a directoris com un altre usuari per a editar a distància fitxers amb permisos restringits (com l'accés d'administrador) en la mateixa sessió. També existeixen funcions per a canviar el nom de múltiples fitxers mitjançant l'ordre «cerca i reemplaça» o aplicar expressions regulars per a marcar i seleccionar múltiples fitxers.

## Referències

* ↑ Kugell, Stanley G. SAILDART/2006-06. Stanford Artificial Intelligence Lab DART (Dump and Restore Technique) Archive, 1974.
* ↑ SAILDART/2006-06. Stanford Artificial Intelligence Lab DART Archive.
* ↑ WDired.
* ↑ Dired Marks vs. Flags.

## Enllaços externs

* Instruccions de Dired (anglès)
* Manuals de Dired i de Dired-x Arxivat 2018-01-16 a Wayback Machine. ((castellà))
# Dècada del 950 aC

La dècada del 950 aC comprèn el període que va des de l'1 de gener del 959 aC fins al 31 de desembre del 950 aC.

## Esdeveniments

* Fundació de l'imperi d'Assíria
* Comença l'escriptura de la Bíblia

## Personatges destacats

* Rei Salomó
* Reina de Sabà
# Dècada del 920 aC

La dècada del 920 aC comprèn el període que va des de l'1 de gener del 929 aC fins al 31 de desembre del 920 aC.

## Esdeveniments

* Divisió d'Israel en dos regnes
* Egipte conquereix Canaan

## Personatges destacats

* Rei Salomó
# Dora Muñoz i Martínez

Dora Muñoz i Martínez (Palma, 1954) és una escriptora de novel·la negra i psicopedagoga jubilada mallorquina. Després d'una trajectòria professional dedicada a la docència, va acabar com a orientadora a l'escola d'adults del Centre Penitenciari de Mallorca, on l'interès que sempre havia sentit per conèixer el costat fosc de la realitat, el món de la marginació i el delicte, va trobar un lloc adobat per a reprendre el costum d'escriure.
| « | El més important de la novel·la negra és la crítica social. A mi m'agrada que hi hagi acció i suspens, però que també convidi a la reflexió. La novel·la negra és la novel·la moral dels nostres temps i parteix d'aquest descobriment del que no es veu. | » |
| — Dora Muñoz, Última Hora 14/12/22 |||

## Obra publicada

* Lluna negra (volum compartit amb Pere Morey, Peer Yerømssom i Josep Manuel Vidal-Illanes, Editorial Punto Rojo Libros, 2014)
* Massa mares per a un fill (Llibres del Delicte, 2016)
* Caliu sota les cendres (Llibres del Delicte, 2018)
* Arrels i ales (Llibres del Delicte, 2022, Premi Cubelles Noir 2023 del Festival de Novel·la Negra del Garraf)

## Referències

* ↑ «Es presenta a Palma 'Arrels i Ales', nou llibre de Dora Muñoz». dBalears, 09-12-2022. [Consulta: 29 agost 2023].
* ↑ «Dora Muñoz, «Massa mares per un fill»», 13-01-2018. [Consulta: 29 agost 2023].
* ↑ Martínez, Núria. «Crítica literària: 'Caliu sota les cendres' de Dora Muñoz», 09-01-2019. [Consulta: 29 agost 2023].
* ↑ Estelrich Massutí, Pere. «La escritora mallorquina Dora Muñoz es premiada por 'Arrels i ales'» (en castellà). Diario de Mallorca, 20-08-2023. [Consulta: 29 agost 2023].
* ↑ Ferrer, Clara. «La novela negra es la literatura moral de nuestros tiempos» (en castellà). Última Hora, 14-12-2022. [Consulta: 29 agost 2023].
# Ruitenbergita

La ruitenbergita és un mineral de la classe dels borats. A nomenada així per Arie Anne Ruitenberg, geòloga del Departament de Recursos Naturals de Sussex (Canadà), per les seves contribucions en la geologia de Nova Brunswick.

## Característiques

La ruitenbergita és un borat de fórmula química Ca$_9$B$_{26}$O$_{34}$(OH)$_{24}$Cl₄·13H₂O. Cristal·litza en el sistema monoclínic. La seva duresa a l'escala de Mohs és 3 a 4. La ruitenbergita és el dimorf monoclínic de la pringleïta. Segons la classificació de Nickel-Strunz, la ruitenbergita pertany a «06.GD - Megatectoborats» juntament amb els següents minerals: pringleïta i metaborita.

## Formació i jaciments

S'ha descrit en dipòsits evaporítics només de Nova Brunswick, al Canadà.

## Referències

* ↑ «Ruitenbergite» (en anglès). Mindat. [Consulta: 7 novembre 2015].
# Samkha

Samkha (en birmà Saga) és un estat dels Estats Shan dins l'estat Shan de Myanmar. Té uns 574 km². La capital és Zamka o Samkha, que només té tres mil habitants i està a la vall de Nam Pilu, a poca distància del riu Pilu, i al peu d'unes muntanyes que el separen de la vall de Tam Hpak a l'est; es troba a l'oest de la ciutat de Hsisheng i un pocs quilòmetres al sud de la riba sud del llac Inle. Té una pagoda de fusta que es diu que fou construïda per Aixoka. Cultius d'arròs i cotó i explotació de fusta. Té al nord l'estat subsidiari de Pongmu.

## Història

El principat fou fundat el 1636 i va estar sota dependència de Birmània. El 1872 fou ocupat temporalment per Hsenwi. Va formar part de la Confederació d'estats Shan contra els britànics del 1886 però el 1887 el príncep va acceptar el protectorat britànic. Després de la segona guerra mundial el príncep va passar per un període místic i va estudiar les doctrines annatta i anicca. El 1959 el darrer príncep governat, va abdicar com la resta de prínceps del país shan i els principats esdevingueren repúbliques poc favorables a mantenir la unió amb Birmània

### Myosa de Samkha

* Hkun Ye ?-1838
* Hkun Sun 1838-1858
* Hkun Noi 1858-1860
* Hkun Sun (segona vegada) 1860-1872
* Ocupació de Hsenwi 1872-1873
* Sao Sein Bu 1873-1876
* Hkun Noi (segona vegada) 1876-1883
* Hkun Pwin 1883-1885
* Sao Sein Bu (segona vegada)1915
* Hkun Kyi 1915-?
* Hkun ? ?-1959